CELEX: 31976R2962
Language: el
Date: 1976-07-22 00:00:00
Title: Κανονισμός (ΕΟΚ) αριθ. 2962/76 του Συμβουλίου, της 22ας Ιουλίου 1976, περί έγκρισης της συμφωνίας υπό την μορφή ανταλλαγής επιστολών η οποία τροποποιεί το παράρτημα Α του πρωτοκόλλου υπ’αριθ. 1 της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας

Avis juridique important

|

31976R2962

Κανονισμός (ΕΟΚ) αριθ. 2962/76 του Συμβουλίου, της 22ας Ιουλίου 1976, περί έγκρισης της συμφωνίας υπό την μορφή ανταλλαγής επιστολών η οποία τροποποιεί το παράρτημα Α του πρωτοκόλλου υπ’αριθ. 1 της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας  

Επίσημη Εφημερίδα αριθ. L 338 της 07/12/1976 σ. 0016 - 0016 Ελληνική ειδική έκδοση: Κεφάλαιο 11 τόμος 9 σ. 0018  Ισπανική ειδική έκδοση: Κεφάλαιο 11 τόμος 6 σ. 0218  Πορτογαλική ειδική έκδοση : Κεφάλαιο 11 τόμος 6 σ. 0218 

ΚΑΝΟΝΙΣΜΟΣ (ΕΟΚ) αριθ. 2962/76 ΤΟΥ ΣΥΜΒΟΥΛΙΟΥ της 22ας Ιουλίου 1976 περί εγκρίσεως της συμφωνίας υπό μορφήν ανταλλαγής επιστολών, περί τροποποιήσεως του παραρτήματος Α του πρωτοκόλλου αριθ. 1 της συμφωνίας μεταξύ της Ευρωπαϊκής Οικονομικής  Κοινότητος και της Ελβετικής ΣυνομοσπονδίαςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,  τη σύσταση της Επιτροπής,  Εκτιμώντας:  ότι είναι σκόπιμο να τροποποιηθεί το παράρτημα Α του πρωτοκόλλου αριθ. 1 της συμφωνίας μεταξύ της Ευρωπαϊκής Οικονομικής Κοινότητος και της Ελβετικής Συνομοσπονδίας(1), καθώς και να εγκριθεί η συμφωνία, υπό μορφή ανταλλαγής επιστολών, η οποία απετέλεσε  αντικείμενο διαπραγματεύσεων για το σκοπό αυτό,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Η συμφωνία υπό μορφή ανταλλαγής επιστολών περί τροποποιήσεως του παραρτήματος Α του πρωτοκόλλου αριθ. 1 της συμφωνίας μεταξύ της Ευρωπαϊκής Οικονομικής Κοινότητος και της Ελβετικής Συνομοσπονδίας, εγκρίνεται εξ ονόματος της Κοινότητος.  Το κείμενο της συμφωνίας προσαρτάται στον παρόντα κανονισμό.   Άρθρο 2  Ο πρόεδρος του Συμβουλίου εξουσιοδοτείται να ορίσει το πρόσωπο στο οποίο ανατίθεται να υπογράψει τη συμφωνία, με σκοπό τη δέσμευση της Κοινότητος.   Άρθρο 3  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 22 Ιουλίου 1976.  Για το Συμβούλιο Ο Πρόεδρος L. J. BRINKHORST  (1) ΕΕ αριθ. Ν 300 της 31.12.1972, σ. 189.       Βρυξέλλες,......  Κύριε Πρέσβυ,  Στα πλαίσια του μεταβατικού καθεστώτος που προβλέπεται από το πρωτόκολλο αριθ. 1 της συμφωνίας μεταξύ της Ευρωπαϊκής Οικονομικής Κοινότητος και της Ελβετικής Συνομοσπονδίας, η οποία υπεγράφη την 22α Ιουλίου 1972, το Ηνωμένο Βασίλειο εξουσιοδοτείται να  ανοίγει κάθε έτος δασμολογικές ποσοστώσεις με δασμό μηδέν για τα προϊόντα που περιλαμβάνονται στο παράρτημα Α του πρωτοκόλλου αριθ. 1.  Η ποσόστωση για ορισμένα προϊόντα του κεφαλαίου 49 του Κοινού Δασμολογίου εκφράζεται σε λίρες στερλίνες, διότι κατά την περίοδο αναφοράς 1968 1971 οι εισαγωγές των προϊόντων αυτών δεν κατεχωρούντο όλες σε βάρος. Εν τω μεταξύ, ο πληθωρισμός και οι  διακυμάνσεις των συναλλαγματικών ισοτιμιών νόθευσαν τη βάση αυτή. Για το λόγο αυτό, κρίνεται σκόπιμο να εκφράζεται η ποσόστωση αυτή σε βάρος. Μια σύγκριση της αξίας και του βάρους των εισαγωγών του Ηνωμένου Βασιλείου κατά τη διάρκεια των τελευταίων ετών  επέτρεψε τη μετατροπή σε μετρικούς τόννους του μέσου όρου των εισαγωγών της περιόδου 1968 1971. Το μέγεθος αυτό ανέρχεται σε 756 055 μετρικούς τόννους.  Κατά συνέπεια, η Κοινότης κρίνει ότι, δυνάμει του άρθρου 1, παράγραφος 4 του πρωτοκόλλου αριθ. 1 της συμφωνίας, που αναφέρεται ανωτέρω, η αρχική ποσόστωση με δασμό μηδέν, την οποία το Ηνωμένο Βασίλειο είχε τη δυνατότητα να ανοίξει κατά το 1974, για  ορισμένα προϊόντα του κεφαλαίου 49 και η οποία αναφέρεται στη στήλη "Ηνωμένο Βασίλειο" του παραρτήματος Α του εν λόγω πρωτοκόλλου θα έπρεπε να αναγράφεται 918 989 μετρικοί τόννοι και όχι 756 918 λίρες στερλίνες.  Συνάγεται εκ τούτου, ότι σύμφωνα με το άρθρο 1 παράγραφος 4 του πρωτοκόλλου αριθ. 1, η ποσόστωση που έχει την δυνατότητα να ανοίξει το Ηνωμένο Βασίλειο για το 1976 ανέρχεται σε 1 013 186 μετρικούς τόννους.  Θα σας ήμουν ευγνώμων αν είχατε την καλωσύνη να μου επιβεβαιώσετε τη σύμφωνη γνώμη της Κυβερνήσεώς σας επί του περιεχομένου της παρούσης επιστολής.  Παρακαλώ δεχθείτε, Κύριε Πρέσβυ, τη διαβεβαίωση της μεγίστης εκτιμήσεώς μου.  Εξ ονόματος του Συμβουλίου των Ευρωπαϊκών Κοινοτήτων Βρυξέλλες,......  Κύριε,  Έχω την τιμή να σας γνωρίσω τη λήψη της σημερινής σας επιστολής, η οποία αναφέρει τα ακόλουθα:  "Στα πλαίσια του μεταβατικού καθεστώτος που προβλέπεται στο πρωτόκολλο αριθ. 1 της Συμφωνίας μεταξύ της Ευρωπαϊκής Οικονομικής Κοινότητος και της Ελβετικής Συνομοσπονδίας, η οποία υπεγράφη την 22α Ιουλίου 1972, το Ηνωμένο Βασίλειο εξουσιοδοτείται να  ανοίγει κάθε έτος δασμολογικές ποσοστώσεις με δασμό μηδέν για τα προϊόντα που περιλαμβάνονται στο παράρτημα Α του πρωτοκόλλου αριθ. 1.  Η ποσόστωση για ορισμένα προϊόντα του κεφαλαίου 49 του Κοινού Δασμολογίου εκφράζεται σε λίρες στερλίνες, διότι κατά την περίοδο αναφοράς 1968 1971 οι εισαγωγές των προϊόντων αυτών δεν κατεχωρούντο όλες σε βάρος. Εν τω μεταξύ, ο πληθωρισμός και οι  διακυμάνσεις των συναλλαγματικών ισοτιμιών νόθευσαν την βάση αυτή. Για το λόγο αυτό, κρίνεται σκόπιμο να εκφράζεται η ποσόστωση σε βάρος. Μία σύγκριση της αξίας και του βάρους των εισαγωγών του Ηνωμένου Βασιλείου κατά τη διάρκεια των τελευταίων ετών  επέτρεψε τη μετατροπή σε μετρικούς τόννους του μέσου όρου των εισαγωγών της περιόδου 1968 1971. Το μέγεθος αυτό ανέρχεται σε 756 055 μετρικούς τόννους.  Κατά συνέπεια, η Κοινότης κρίνει ότι, δυνάμει του άρθρου 1 παράγραφος 4 του πρωτοκόλλου αριθ. 1 της συμφωνίας, που αναφέρεται ανωτέρω, η αρχική ποσόστωση με δασμό μηδέν, την οποία το Ηνωμένο Βασίλειο είχε τη δυνατότητα να ανοίξει κατά το 1974 για  ορισμένα προϊόντα του κεφαλαίου 49 και η οποία αναφέρεται στη στήλη "Ηνωμένο Βασίλειο" του παραρτήματος Α του εν λόγω πρωτοκόλλου θα έπρεπε να αναγράφεται 918 989 μετρικοί τόννοι και όχι 756 918 λίρες στερλίνες. Συνάγεται εκ τούτου, ότι σύμφωνα με το  άρθρο 1 παράγραφος 4 του πρωτοκόλλου αριθ. 1, η ποσόστωση που έχει τη δυνατότητα να ανοίξει το Ηνωμένο Βασίλειο για το 1976 ανέρχεται σε 1 013 186 μετρικούς τόννους.  Θα σας ήμουν ευγνώμων αν είχατε την καλωσύνη να μου επιβεβαιώσετε τη σύμφωνη γνώμη της Κυβερνήσεώς σας επί του περιεχομένου της παρούσης επιστολής." Έχω την τιμή να σας επιβεβαιώσω τη σύμφωνη γνώμη της Κυβερνήσεώς μου επί του περιεχομένου της επιστολής σας.  Παρακαλώ δεχθείτε, Κύριε, τη διαβεβαίωση της μεγίστης εκτιμήσεώς μου.  Εξ ονόματος της Κυβερνήσεως της Ελβετικής Συνομοσπονδίας